16.5.2023
MT
Il-Ġurnal Uffiċjali tal-Unjoni Ewropea
L 130/119
(24)
L-Artikolu 191 tat-Trattat dwar il-Funzjonament tal-Unjoni Ewropea (TFUE) jipprevedi li l-politika tal-Unjoni dwar l-ambjent għandha l-obbligu li tikkontribwixxi għall-promozzjoni ta’ miżuri fil-livell internazzjonali li jiġġieldu t-tibdil fil-klima u jitlob li l-Unjoni u l-Istati Membri, fl-isferi ta’ kompetenza rispettivi tagħhom, jikkooperaw ma’ pajjiżi terzi u mal-organizzazzjonijiet internazzjonali kompetenti.
Dawk l-objettivi huma rilevanti wkoll għall-ICAO u għall-iżvilupp ulterjuri tal-CORSIA.
(25)
It-trasparenza tad-data u l-aċċess pubbliku għall-informazzjoni huma essenzjali biex jittejbu r-responsabbiltà u l-infurzabbiltà.
Għalhekk, il-Kummissjoni jenħtieġ li tippubblika data dwar l-emissjonijiet u l-kumpens tal-operaturi ta’ inġenju tal-ajru b’mod li jiffaċilita l-użu tagħhom.
Tali pubblikazzjoni tkun tiffaċilita l-valutazzjoni tal-impatt talCORSIA fuq it-tnaqqis globali tal-emissjonijiet tas-CO2 u r-rwol tagħha biex jintlaħqu l-għanijiet tal-Ftehim ta’ Pariġi.
(26)
Titjiriet lejn il-pajjiżi l-inqas żviluppati u l-Istati gżejjer żgħar li qed jiżviluppaw u minn tali pajjiżi u Stati, kif definiti min-Nazzjonijiet Uniti, li ma jimplimentawx il-CORSIA, għall-finijiet tal-liġi tal-Unjoni, għajr dawk l-Istati li l-PDG per capita tagħhom huwa daqs jew jaqbeż il-medja tal-Unjoni, jenħtieġ li jiġu eżentati mill-obbligi ta’ ċediment ta’ kwoti jew ta’ kanċellament ta’ unitajiet.
Jenħtieġ li ma jkunx hemm data tat-tmiem għal dik l-eżenzjoni.
(27)
Sabiex jiġu żgurati kundizzjonijiet uniformi għall-eżenzjoni tal-operaturi ta’ inġenju tal-ajru mir-rekwiżiti ta’ kumpens kif stabbilit taħt din id-Direttiva fir-rigward tal-emissjonijiet minn titjiriet lejn u minn Stati li japplikaw il-CORSIA b’mod inqas strett fil-liġi domestika tagħha, jew li jonqsu milli jinfurzaw id-dispożizzjonijiet tal-CORSIA b’mod ugwali għall-operaturi kollha ta’ inġenju tal-ajru skont din id-Direttiva, jenħtieġ li jingħataw setgħat ta’ implimentazzjoni lill-Kummissjoni biex teżenta lill-operaturi tal-inġenji tal-ajru bbażati fl-Unjoni mir-rekwiżiti ta’ kumpens fir-rigward tal-emissjonijiet minn titjiriet fejn isseħħ distorsjoni sinifikanti tal-kompetizzjoni għaddetriment tal-operaturi tal-inġenji tal-ajru bbażati fl-Unjoni minħabba implimentazzjoni jew infurzar inqas stretti tal-CORSIA fil-pajjiżi terzi.
Id-distorsjoni tal-kompetizzjoni tista’ tiġi kkawżata minn approċċ inqas strett għallunitajiet eliġibbli jew għad-dispożizzjonijiet ta’ għadd doppju.
Jenħtieġ li dawk is-setgħat ikunu eżerċitati f’konformità mar-Regolament (UE) Nru 182/2011.
(28)
Sabiex jiġu żgurati kundizzjonijiet uniformi għall-istabbiliment ta’ kundizzjonijiet ekwivalenti fir-rotot bejn żewġ Stati differenti li japplikaw il-CORSIA meta dawk l-Istati jippermettu lill-operaturi ta’ inġenju tal-ajru jużaw unitajiet oħrajn minbarra dawk fil-lista ta’ unitajiet għall-konformità adottata skont att ta’ implimentazzjoni taħt din id-Direttiva, jenħtieġ li jingħataw setgħat ta’ implimentazzjoni lill-Kummissjoni biex tippermetti lill-operaturi ta’ inġenju tal-ajru bbażati fi Stat Membru jużaw tipi ta’ unitajiet addizzjonali għal dik il-lista ta’ unitajiet għallkonformità jew biex ma jkunux marbuta bil-kundizzjonijiet għall-eliġibbiltà ta’ unitajiet introdotti minn din id-Direttiva.
Jenħtieġ li dawk is-setgħat ikunu eżerċitati f’konformità mar-Regolament (UE) Nru 182/2011.
(29)
Jenħtieġ li l-Kummissjoni tirrapporta dwar l-implimentazzjoni tal-CORSIA u tal-basket ta’ miżuri tal-ICAO biex jintlaħaq l-għan ta’ aspirazzjoni globali fit-tul għall-avjazzjoni internazzjonali ta’ żero nett emissjonijiet tal-karbonju sal-2050 (“l-għan ta’ aspirazzjoni globali fit-tul”), adottat mill-41 Assemblea tal-ICAO fis-7 ta’ Ottubru 2022.
(30)
Sabiex jiġi ffaċilitat il-progress fl-ICAO, l-Unjoni, fi tliet okkażżjonijiet, adottat derogi marbutin biż-żmien għall-EU ETS biex jiġu limitati l-obbligi ta’ konformità għal emissjonijiet minn titjiriet bejn ajrudromi li jinsabu fiż-ŻEE, bi trattament ugwali fuq ir-rotot tal-operaturi ta’ inġenju tal-ajru, irrispettivament minn fejn ikunu bbażati.
L-aktar deroga reċenti mill-EU ETS, stabbilita fir-Regolament (UE) 2017/2392 tal-Parlament Ewropew u tal-Kunsill (12), illimitat l-obbligi ta’ konformità għal emissjonijiet ta’ titjiriet fiż-ŻEE rilaxxati sal-2023, u pprevediet bidliet potenzjali fil-kamp ta’ applikazzjoni tas-sistema fir-rigward ta’ attività lejn u minn ajrudromi li jinsabu barra miżŻEE mill-1 ta’ Jannar 2024 ’il quddiem wara r-rieżami stabbilit f’dak ir-Regolament.
Sabiex tiġi vvalutata l-implimentazzjoni tal-CORSIA, li l-fażi pilota bdiet, u kif tiġi applikata fil-prattika, id-deroga attwali mill-obbligi tal-EU ETS jenħtieġ li tiġi estiża għall-obbligi ta’ ċediment sal-31 ta’ Diċembru 2026 dwar titjiriet operati minn operaturi ta’ inġenji tal-ajru fuq rotot li mhumiex koperti mill-CORSIA lejn u minn pajjiżi terzi rilevanti, li firrigward tagħhom l-obbligi ta’ rapportar u ta’ ċediment tal-EU ETS kieku jkunu japplikaw sal-31 ta’ Marzu 2027 u sat-30 ta’ Settembru 2027.Jenħtieġ li dik tkun l-aħħar deroga marbuta biż-żmien għall-EU ETS.
Jenħtieġ li jsir rieżami tal-CORSIA sal-1 ta’ Lulju 2026.
Jekk l-Assemblea tal-ICAO sal-31 ta’ Diċembru 2025 ma tkunx saħħet lillCORSIA f’konformità mal-kisba tal-għan ta’ aspirazzjoni globali fit-tul tagħha lejn l-ilħuq tal-għanijiet tal-Ftehim ta’
(12) Ir-Regolament (UE) 2017/2392 tal-Parlament Ewropew u tal-Kunsill tat-13 ta’ Diċembru 2017 li jemenda d-Direttiva 2003/87/KE biex jitkomplew il-limitazzjonijiet attwali tal-kamp ta’ applikazzjoni fl-attivitajiet tal-avjazzjoni u ssir il-preparazzjoni biex tiġi implimentata miżura globali bbażata fuq is-suq mill-2021 (ĠU L 350, 29.12.2017, p. 7).